Goeie nuus: Ontvoerde kind na 17 jaar gevindDie Grootte Schuur-hospitaal. Foto: Google Maps ŉ Meisie wat 17 jaar gelede uit die Grootte Schuur-hospitaal in Kaapstad ontvoer is, is opgespoor, het Beeld Vrydag berig. Die vrou wat Zephany Nurse glo ontvoer en as haar eie kind grootgemaak het is deur die Valke in hegtenis geneem en sal na verwagting Vrydag in die Kaapstadse landdroshof verskyn. Sy is in hegtenis geneem nadat ŉ DNS-toets gedoen is. Volgens die berig het Zephany se ouers vier jaar nadat sy verdwyn het nog ŉ dogtertjie verwelkom. Laasgenoemde is vanjaar in graad 8 in ŉ hoërskool in Kaapstad. Haar klasmaats het glo vir haar gesê daar is ŉ meisie in matriek wat op ŉ druppel water soos sy lyk. Die twee meisies het vriende geword en die jonger meisie se pa het voorgegee dat hy sy dogter se nuwe vriendin wil ontmoet. Die ooreenkomste tussen die twee kinders was merkwaardig en die pa het die polisie genader. Die polisie het Zephany se ‘ouers’ ondervra maar kon geen inligting vind oor haar geboorte volgens die inligting wat aan hulle gegee is. Die polisie het toestemming gekry om DNS-toetse te doen en het bevestig sy is die meisie wat 17 jaar gelde ontvoer is.